ਸਿਰਲੇਖ: ਜਦੋਂ ਮੁਸਲਮਾਨ ਕੁੜੀ ਨੇ ਹਿੰਦੂ ਮੁੰਡੇ ਦੇ ਪਿਆਰ ਵਿੱਚ ਘਰ ਛੱਡਿਆ...\nਇੱਕ ਕਾਲਪਨਿਕ ਲੇਖ ਦੇ ਉੱਪਰ ਦਿੱਤੇ ਸਿਰਲੇਖ ਨੂੰ ਦੇਖਦੇ ਹੋਏ, ਲੇਖ ਦੀ ਕਲਪਨਾ ਕਰੋ।\n
ਅਣਖ ਖਾਤਰ ਕਤਲ ਦਾ ਖ਼ੌਫ਼ ਅਤੇ ਖ਼ਤਰਾ ਆਈਸ਼ਾ ਨੂੰ ਬਹੁਤ ਡਰਾਉਣ ਲੱਗਾ ਸੀ

ਗੱਲਾਂ ਦਾ ਸਿਲਸਿਲਾ ਇੰਝ ਸ਼ੁਰੂ ਹੋਇਆ ਕਿ ਦੋ ਸਾਲ ਤੱਕ ਰੁਕਿਆ ਨਹੀਂ। ਬੈਂਗਲੁਰੂ ਵਿੱਚ ਰਹਿਣ ਵਾਲੀ ਆਈਸ਼ਾ ਅਤੇ ਦਿੱਲੀ ਦੇ ਆਦਿੱਤਿਯ ਇੱਕ-ਦੂਜੇ ਦਾ ਚਿਹਰਾ ਵੇਖੇ ਬਿਨਾਂ, ਮਿਲੇ ਬਿਨਾਂ, ਇੱਕ-ਦੂਜੇ ਦੇ ਕਰੀਬ ਹੁੰਦੇ ਗਏ। 

ਆਦਿੱਤਿਯ ਕਹਿੰਦੇ ਹਨ, "ਆਈਸ਼ਾ ਨੇ ਮੈਨੂੰ ਕਿਹਾ ਕਿ ਉਸ ਨੂੰ ਬਿਲਕੁਲ ਯਕੀਨ ਨਹੀਂ ਸੀ ਕਿ ਇਸ ਜ਼ਮਾਨੇ ਵਿੱਚ ਕੋਈ ਮੁੰਡਾ ਸੱਚੇ ਪਿਆਰ ਵਿੱਚ ਵਿਸ਼ਵਾਸ ਰੱਖਦਾ ਹੋਵੇਗਾ ਇਸ ਲਈ ਗੱਲਾਂ ਜ਼ਰੀਏ ਪਰਖਦੀ ਰਹੀ।" 

ਇੱਕ ਵਾਰ ਗ਼ਲਤੀ ਨਾਲ ਆਪਣੀਆਂ ਅੱਖਾਂ ਦੀ ਤਸਵੀਰ ਭੇਜ ਦਿੱਤੀ। ਬਸ ਆਦਿੱਤਿਯ ਨੇ ਬੈਂਗਲੁਰੂ ਦੇ ਕਾਲਜ ਵਿੱਚ ਦਾਖ਼ਲਾ ਲੈ ਲਿਆ। ਉਦੋਂ ਜਾ ਕੇ ਆਦਿੱਤਿਯ ਦੀ ਮੁਲਾਕਾਤ ਫੇਸਬੁੱਕ ਦੀ ਈਰਮ ਖ਼ਾਨ, ਯਾਨਿ ਅਸਲ ਜ਼ਿੰਦਗੀ ਦੀ ਆਈਸ਼ਾ ਨਾਲ ਹੋਈ। 

'ਡਰ ਸੀ ਕਿ ਬਾਹਰ ਜਾਵਾਂਗੀ ਤਾਂ ਕੋਈ ਨਾ ਕੋਈ ਮਾਰ ਦੇਵੇਗਾ'

ਆਦਿੱਤਿਯ ਕਹਿੰਦੇ ਹਨ, "ਅਸੀਂ ਮਿਲੇ ਨਹੀਂ ਸੀ ਪਰ ਸ਼ੁਰੂ ਤੋਂ ਜਾਣਦੇ ਸੀ ਕਿ ਉਹ ਮੁਸਲਮਾਨ ਹੈ ਅਤੇ ਮੈਂ ਹਿੰਦੂ। ਧਰਮ ਸਾਡੇ ਲਈ ਕਦੇ ਮੁੱਦਾ ਨਹੀਂ ਰਿਹਾ ਪਰ ਸਾਡੇ ਪਰਿਵਾਰਾਂ ਨੂੰ ਇਹ ਬਿਲਕੁਲ ਕਬੂਲ ਨਹੀਂ ਸੀ।"

ਇਹ ਵੀ ਪੜ੍ਹੋ:

ਉਨ੍ਹਾਂ ਨੂੰ ਸਾਫ਼ ਕਰ ਦਿੱਤਾ ਗਿਆ ਕਿ ਬਿਨਾਂ ਧਰਮ ਪਰਿਵਰਤਨ ਤੋਂ ਵਿਆਹ ਮੁਮਕਿਨ ਨਹੀਂ ਹੈ। ਪਰ ਆਪਣੀ ਪਛਾਣ ਦੋਵੇਂ ਹੀ ਗੁਆਉਣਾ ਨਹੀਂ ਚਾਹੁੰਦੇ ਸੀ। 

ਆਈਸ਼ਾ ਨੇ ਘਰ ਛੱਡ ਕੇ ਭੱਜਣ ਦਾ ਫ਼ੈਸਲਾ ਲਿਆ। ਪਰਿਵਾਰ ਨੇ ਰੋਕਣ ਦੀ ਕੋਸ਼ਿਸ਼ ਕੀਤੀ ਪਰ ਆਦਿੱਤਿਯ ਦੇ ਨਾਲ ਉਹ ਦਿੱਲੀ ਆ ਗਈ ਜਿੱਥੇ ਉਹ ਲਿਵ-ਇਨ ਰਿਲੇਸ਼ਨਸ਼ਿਪ ਵਿੱਚ ਰਹਿਣ ਲੱਗੇ। 

ਆਈਸ਼ਾ ਕਹਿੰਦੇ ਹਨ, "ਪਹਿਲੇ ਪੰਜ ਮਹੀਨੇ ਅਸੀਂ ਖ਼ੁਦ ਨੂੰ ਇੱਕ ਕਮਰੇ ਵਿੱਚ ਬੰਦ ਕਰ ਲਿਆ, ਕਿਤੇ ਆਉਣ-ਜਾਣ ਵਿੱਚ ਡਰ ਲਗਦਾ ਸੀ, ਕਿ ਕੋਈ ਸਾਨੂੰ ਮਾਰ ਨਾ ਦੇਵੇ ਕਿਉਂਕਿ ਅਸੀਂ ਵੱਖਰੇ ਧਰਮ ਤੋਂ ਹਾਂ।"

ਉਨ੍ਹਾਂ ਦਿਨਾਂ ਵਿੱਚ ਦਿੱਲੀ 'ਚ ਇੱਕ ਮੁਸਲਮਾਨ ਕੁੜੀ ਨਾਲ ਪ੍ਰੇਮ ਸਬੰਧ ਰੱਖਣ ਕਾਰਨ 23 ਸਾਲਾ ਮੁੰਡੇ ਅੰਕਿਤ ਸਕਸੈਨਾ ਦਾ ਕਤਲ ਕਰ ਦਿੱਤਾ ਗਿਆ ਸੀ। 

ਕੁੜੀ ਦੇ ਪਰਿਵਾਰ ਵਾਲੇ ਗ੍ਰਿਫ਼ਤਾਰ ਹੋਏ ਅਤੇ ਮੁਕੱਦਮਾ ਜਾਰੀ ਹੈ। ਅਣਖ ਖਾਤਰ ਕਤਲ ਦਾ ਖ਼ੌਫ਼ ਅਤੇ ਖ਼ਤਰਾ ਆਈਸ਼ਾ ਨੂੰ ਬਹੁਤ ਡਰਾਉਣ ਲੱਗਾ ਸੀ। 

ਇੱਕ ਪਾਸੇ ਨੌਕਰੀ ਲੱਭਣੀ ਵੀ ਜ਼ਰੂਰੀ ਸੀ ਅਤੇ ਦੂਜੇ ਪਾਸੇ ਵਿਆਹ ਕਰਵਾ ਕੇ ਕਾਨੂੰਨੀ ਤੌਰ 'ਤੇ ਸੁਰੱਖਿਅਤ ਹੋਣਾ। 

ਆਈਸ਼ਾ ਅਤੇ ਆਦਿੱਤਿਯ ਨਾਲ ਤਾਂ ਸਨ ਪਰ ਦੁਨੀਆਂ ਵਿੱਚ ਇਕੱਲੇ। ਤਜ਼ਰਬਾ ਵੀ ਘੱਟ ਸੀ। ਇੱਕ ਵਾਰ ਮੁੜ ਇੰਟਰਨੈੱਟ ਨੇ ਉਨ੍ਹਾਂ ਦੀ ਜ਼ਿੰਦਗੀ ਨੂੰ ਨਵਾਂ ਮੋੜ ਦਿੱਤਾ। 

ਜਾਣਕਾਰੀ ਦੀ ਤਲਾਸ਼ ਉਨ੍ਹਾਂ ਨੂੰ ਰਾਨੂ ਕੁਲਸ਼ੇਸ਼ਠ ਅਤੇ ਆਸਿਫ਼ ਇਕਬਾਲ ਦੇ ਕੋਲ ਲੈ ਗਈ। ਪਤੀ-ਪਤਨੀ ਦਾ ਇਹ ਜੋੜਾ ਵੀ ਉਨ੍ਹਾਂ ਦੀ ਤਰ੍ਹਾਂ ਦੋ ਧਰਮਾਂ ਤੋਂ ਆਇਆ ਸੀ। 

ਸਾਲ 2000 ਵਿੱਚ ਉਨ੍ਹਾਂ ਨੇ 'ਸਪੈਸ਼ਲ ਮੈਰਿਜ ਐਕਟ' ਦੇ ਤਹਿਤ ਵਿਆਹ ਕਰਵਾਇਆ ਸੀ ਅਤੇ ਹੁਣ 'ਧਨਕ' ਨਾਮ ਦੀ ਸੰਸਥਾ ਚਲਾ ਰਹੇ ਹਨ। 

ਇਹ ਵੀ ਪੜ੍ਹੋ:

ਉਹ ਆਈਸ਼ਾ ਅਤੇ ਆਦਿੱਤਿਯ ਵਰਗੇ ਜੋੜਿਆਂ ਨੂੰ ਇਸ 'ਐਕਟ' ਬਾਰੇ...